text: Síndrome de l'intestí irritable - Nutresalut
  La síndrome de l'intestí irritable (també coneguda com a SII o colon irritable) és un trastorn gastrointestinal crònic amb un impacte negatiu en la qualitat de vida de les persones que el pateixen. Afecta entre el 10 i 15% de la població i és més freqüent en les dones.
  Es caracteritza per malestar odolor abdominal i alteració del trànsit intestinal que pot manifestar-se amb diarrea, restrenyiment, o alternància dels dos.
  Les causes de l'intestí irritable són confoses. Tanmateix, nombrosos científics creuen que el conjunt de bacteris que viuen en el nostre intestí, anomenat microbiota intestinal, té un paper important en la seva aparició. En línies generals, les persones amb síndrome de l'intestí irritable tenen una microbiota intestinal menys diversificada i més inestable que les persones amb bona salut.
  Principals símptomes de l'intestí irritable
  Dolor abdominal que millora amb la defecació
  Flatulències o distensió abdominal
  Símptomes extra intestinals com fatiga crònica, cansament, fibromiàlgia, mal de cap, insomni, ansietat o depressió
  En pacients amb predomini de diarrea, és habitual tenir més de tres deposicions diàries que es presenten amb urgència ja el despertar-se, després de menjar o davant de situacions d'estrès.
  En pacients amb predomini de restrenyiment, sol haver-hi una sensació d'evaquació incomplerta acompanyada de inflor, flatulència o distensió abdominal.
  Recomanacions alimentàries per a l'intestí irritable
  Seguir una dieta equilibrada malgrat que no sempre sigui fàcil
  Anotar en un diari els aliments que més es relacionen amb els símptomes
  Fer àpats poc abundants i amb un baix contingut en greix
  En algunes persones, el sorbitol, la cafeïna, l'alcohol o la llet poden empitjorar els símptomes
  En pacients amb diarrea, la recomanació d'aliments rics en fibra és controvertida
  En pacients amb restrenyiment, les fibres solubles com les llavors de llinosa o de xia són més eficaces en la millora dels símptomes que les de tipus insoluble com el segó de blat
  Determinats probiòtics poden ser beneficiosos en millorar el dolor i la inflamació abdominal, utilitzant-se com a complement d'altres tractaments i juntament amb factors nutricionals per a tractar a la permeabilitat intestinal
  La suplementació amb àcid butíric ha demostrat disminuir el dolor abdominal durant la defecació
  És convenient descartar possible malaltia celíaca, intolerància a la lactosa, intolerància a la fructosa i al sorbitol.
  S'han publicat estudis sobre la dieta baixa en FODMAPs que han demostrat millorar els símptomes sobretot relacionats amb el dolor i la distensió abdominal. Els aliments rics en FODMAPs inclouen aquells que contenen fructans, galactooligosacàrids, galactans, lactosa, fructosa i poliols fermentables. Cal evitar doncs durant un determinat període de temps aquells aliments rics en aquest tipus de compostos, pel que s'aconsella visitar a un dietista-nutricionista.
  Clàssicament el diagnòstic del colón irritable s'ha basat en els símptomes i per exclusió d'altres patologies intestinals. A la consulta de Nutresalut disposem del RAID-Dx, un nou test de diagnòstic no invasiu desenvolupat per l'empresa gironina GoodGut basat en l'estudi de la microbiota intestinal.
  Si creus que puc ajudar-te a millorar la teva salut intestinal, truca'm al 629 363 674 o escriu-me a través del formulari de contacte.